Ze spjateho jězora chcedźa hornje woršty wody wotwodźeć
Budyšin (UM/SN). Sakske krajne zarjadnistwo rěčnych zawěrow (LTV) planuje projekt, z kotrymž chce w Budyskim spjatym jězoru poćežowanje z módrymi algami pomjeńšić. Z pomocu noweje techniskeje připrawy předwidźa w lětnich měsacach wodu z hornjeje ćopłeje woršty jězora wotklumpać. Na te wašnje chcedźa docpěć, zo so woda jězora mjenje změša a zo su jednotliwe woršty stabilniše. To ma rozmnoženju módrych algow zadźěwać. Dotal běchu předewšěm zymnu a čistu wodu z hłubiny do Sprjewje wotwodźeli.
Dołhož spjaty jězor wobsteji, tam přećiwo módrym algam wojuja. Za čas NDR spytachu to z „biomanipulaciju“. Rubježne ryby mějachu měrliwe žrać a tak rjećaz picy změnić, na kotrehož spočatku steješe alga. W 1990tych lětach strategiju změnichu a chemiske srědki zasadźichu. Wuslědk pak bě snadny. Nowa připrawa, kotruž chcedźa nazymu twarić započeć, je wuslědk wjacelětnych přepytowanjow.
szl_Latn szl_Latn szl_Latn